**ПРОЕКТ НА ДОГОВОР**

**№ ................................. от ...................................**

**ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

***„Периодична доставка на термални пластини (офсетови плаки)“***

Днес, [*дата на сключване на договора във формат дд.мм.гггг*], в гр. София, между:

**Софийски университет „Св. Климент Охридски“,** със седалище и адрес на управление: София 1504, бул. „Цар Освободител” № 15, ЕИК: 000 670 680 и Ид № по ДДС BG 000 670 680,представляван от **проф. дфн Анастас Герджиков,** в качеството му на Ректор и доц. д-р Адриан Маринчев, в качеството му на Главен счетоводител, наричан за краткост **ВЪЗЛОЖИТЕЛ**, от една страна,

и

**[*Наименование на изпълнителя*]**, с адрес: със седалище и адрес на управление: [*седалище и* *адрес на управление на изпълнителя*],[ЕИК / код по Регистър БУЛСТАТ / регистрационен номер или друг идентификационен код […] [и ДДС номер […],представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. [*посочват се приложимите разпоредби*] от Закона за обществените поръчки („**ЗОП**“) и [*посочват се наименование, номер и дата на акта на възложителя за избор на изпълнител*] на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „***Периодична доставка на термални пластини (офсетови плаки)***“, се сключи този договор („**Договора**/**Договорът**“) при следните условия:

**І. ПРЕДМЕТ НА ДОГОВОРА**

**Чл. 1.** **(1)** С настоящия договор **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава срещу уговореното възнаграждение да извършва периодична доставка на ***термални пластини (офсетови плаки)***, наричани за краткост „артикули“, за нуждите на Университетско издателство при „Св. Климент Охридски“, съгласно приложена оферта с вх. № ...................../.....................г. и съгласно техническите спецификации на възложителя, които е неразделна част от настоящия договор.

**(2)** Страните се съгласяват, че количествата, описани в техническата спецификация, са прогнозни, като възложителят си запазва правото както да не ги изчерпи, така и да ги надвиши, но в рамките на общата стойност по настоящия договор.

**ІІ. МЯСТО НА ИЗПЪЛНЕНИЕ**

**Чл. 2.** Мястото на изпълнение на обществената поръчка е Университетско издателство при „Св. Климент Охридски”, гр. София, находящо се в гр. София, ул. „Златовръх“ 30.

**IІI. СРОК НА ДОГОВОРА**

**Чл. 3.** Настоящият договор влиза в сила от датата на подписването му и е със срок на действие 12 месеца.

**IV. ЦЕНИ. СРОК И НАЧИН НА ПЛАЩАНЕ**

**Чл. 4. (1)** Общата стойност на настоящия договор е **…………… без ДДС**.

**(2)** Дължимото към Изпълнителя възнаграждение се изчислява на база оферираните в ценовото предложение единични цени на артикулите, съгласно оферта с вх. № ............................ (................................).

**(3)** Цените по ал. 2 са окончателни и включват всички разходи за изпълнение на обществената поръчка, включително разходи за доставка франко сградата на Университетско издателство при „Св. Климент Охридски”, гр. София, находящо се в гр. София, ул. „Златовръх“ 30.

**(4)** Възложителят заплаща възнаграждение на основание двустранно подписан приемо-предавателен протокол за доставени артикули и оригинална фактура, която следва задължително да съдържа номера на настоящия договор.

**(5)** Плащането се извършва в срок до 30 дни, считано от датата на която изпълнителят е входирал оригиналната фактура и приемо-предавателен с придружително писмо в отдел „Секретариат и деловодство“, стаи 114 и 115, Ректората на СУ „Св. Климент Охридски“.

**(6)** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи.

**(7)** Плащането се извършва по банков път по следната банкова сметка на Изпълнителя:

**БАНКА: .................., филиал .................................................**

**BIC: .....................................................**

**IBAN: .................................................**

**(8)** Финансирането е за сметка бюджета на Университетско издателство „Св. Климент Охридски“.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ:**

**Чл. 5. Изпълнителят има право:**

1. да получи уговореното в настоящия договор възнаграждение при добросъвестно, срочно и качествено изпълнение на задълженията по него;
2. да получи необходимото съдействие от страна на Възложителя с оглед качествено изпълнение на задълженията по договора.

**Чл. 6. (1) Изпълнителят се задължава да:**

1. доставя заявените по реда на чл. 7, т. 3 артикули и ги предава в договорения срок и в определеното място за доставка;
2. извършва доставка на заявените артикули в срок до **............. (не повече от 5)** работни дни, считано от датата на получаване на заявката.
3. доставя артикули, които са нови, придружени със сертификат за качество и оригинални инструкции за експлоатация на български език
4. доставя артикулите франко сградите на Университетско издателство „Св. Кл. Охридски“. Заявката се счита за изпълнена от страна на ИЗПЪЛНИТЕЛЯ след подписване на приемо-предавателния протокол по чл. 12 без забележки от страна на ВЪЗЛОЖИТЕЛЯ.
5. доставя артикулите в опаковката с ненарушена цялост да ги предпазва от всякакви повреди, дължащи се на атмосферни условия, транспорт и пр. На опаковките на доставяните артикули следва да има информация за датата на производство и срока на годност.
6. осигури време на Възложителя за преглеждане на артикулите за съответствие с изискванията, заложени в техническите спецификации и конкретната заявка.
7. гарантира срещу скрити фабрични дефекти на доставените артикули за срок от три месеца от датата на приемо-предавателния протокол, при условие че са спазвани условията на правилно съхранение или ползване. За установените скрити дефекти се съставя констативен протокол, подписан и от двете страни по договора.
8. извършва замяна на артикулите със скрити фабрични дефекти и/или повредена опаковка не по късно от два работни дни, считано от датата на уведомяването, безвъзмездно на място при Възложителя
9. доставките на артикули обхващат всички дейности по реализиране на поръчката - товарене, разтоварване, транспортиране и др. съпътстващи дейности франко мястото на изпълнение на поръчката.
10. да сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на **ВЪЗЛОЖИТЕЛЯ** в 3-дневен срок;
11. без съгласието на **ВЪЗЛОЖИТЕЛЯ**, да не предоставя на физически и юридически лица документи и информация, свързани с изпълнението на договора.

**(2)** При установяване на видими дефекти и/или несъответствия на доставените артикули с тези, описани в офертата на Изпълнителя или несъответствия с изискванията, заложени в техническите спецификации и/или конкретната заявка, при получаването на стоката, същите се описват в приемно-предавателния протокол. Изпълнителят се задължава да възстанови за своя сметка некачествените артикули и/или да отстрани констатираните липси в срок, уточнен между двете страни и отразен в протокола, но не по дълъг от два работни дни, считано от датата на подписване на протокола. За получаването на подменените артикули и отстраняване на липсите се съставя отделен приемно-предавателен протокол.

**(3)** В случай че за срока на действие на договора за възлагане на обществената поръчка някой от артикулите, описани в предложението за изпълнение на избрания изпълнител, бъде спрян от производство или излезе от употреба, последният следва да уведоми възложителя писмено, че е поставен в обективна невъзможност да доставя договорените артикули, като посочи причината за това. В тази хипотеза изпълнителят е длъжен да предложи поне 2 (два) алтернативни заместващи артикули, от които Възложителят посочва кой да бъде доставян до изтичане срока на договора. Заместващите артикули следва да са със еднакви или по-добри параметри спрямо договорените и на същата стойност.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7.** Възложителят има право:

1. да изисква от Изпълнителя да изпълнява задълженията си по настоящия договор в съответствие с изискванията, заложени в документацията на възложителя, както и в съответствие с приложимите към предмета на договора законови и подзаконови нормативни актове;
2. да осъществява контрол по изпълнението на договорните задължения от страна на Изпълнителявъв всеки един момент от срока на договора, без с действията си да пречи на Изпълнителя;
3. да отправя писмени заявки до Изпълнителя за доставка на артикули, предмет на настоящия договор, съдържаща най-малко следната информация:

**а)** количество / бройка;

**б)** вид, марка и параметри на заявените артикули;

**в)** адрес за доставка;

**д)** получатели и начини за връзка с тях.

**4.** да отправя писмени искания до **ИЗПЪЛНИТЕЛЯ** за предоставяне на обяснение и/или становище, в случай на необходимост от разрешаване на проблемни ситуации, възникнали при или по повод изпълнение на договора.

**Чл. 8**. Възложителят се задължава:

1. да заплаща дължимото възнаграждение в срока и при условията, определени с настоящия договор;
2. да оказва необходимото съдействие на Изпълнителя с оглед качественото изпълнение на задълженията му по договора;
3. да осигурява на ИЗПЪЛНИТЕЛЯ достъп до помещенията, в които ще се извършва доставката на заявените артикули**.**

**VII. ПОДИЗПЪЛНИТЕЛИ**

**Чл. 9. (1)** За изпълнение на настоящия договор Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

**(2)** Изпълнителят е длъжен сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на **ВЪЗЛОЖИТЕЛЯ** в 3-дневен срок.

**(3)** Изпълнителят може да извършва замяна на посочените подизпълнители за изпълнение на настоящия договор, както и да включва нови подизпълнители в предвидените в ЗОП случаи и при предвидените в ЗОП условия.

**(4)** Независимо от използването на подизпълнители, отговорността за изпълнение на договора е на Изпълнителя.

**(5)** Сключването на договор с подизпълнител, който не е обявен в офертата на Изпълнителя и не е включен по време на изпълнение на настоящия договор по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на договора и е основание за едностранно прекратяване на договора от страна на Възложителя.

**Чл. 10.** При сключването на договорите с подизпълнителите, посочени в офертата на Изпълнителя, последният е длъжен да създаде условия и гаранции, че:

**1.** приложимите клаузи на договора са задължителни за изпълнение от подизпълнителите;

**2.** действията на подизпълнителите няма да доведат пряко или косвено до неизпълнение на договора;

**3.** при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 11. (1)** Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

**(2)** Разплащанията по ал. (1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

**(3)** Към искането по ал. (2) Изпълнителят предоставя становище, от което да е видно дали оспорва плащанията или част от тях като недължими.

**(4)** Възложителят има право да откаже плащане по ал. (2), когато искането за плащане е оспорено, до момента на отстраняване на причината за отказа.

**VIII. ПРИЕМО-ПРЕДАВАТЕЛНИ ПРОТОКОЛИ**

**Чл. 12. (1)** Приемането на доставените от Изпълнителя артикули се удостоверява с двустранен приемо-предавателен протокол, който се подписва от двете страни по договора или упълномощени техни представители.

**(2)** При констатиране на дефекти/недостатъци/несъответствия на доставените артикули Възложителят има право да откаже да подпише съответния протокол. В тези случаи страните подписват двустранен протокол, в който се описват констатираните дефекти/недостатъци/несъответствия и се посочва срокът, в който същите ще бъдат отстранени. В случай че изпълнителят откаже да подпише протокола, този факт и констатациите се удостоверяват от двама свидетели.

**(3)** Приемо-предавателните протоколи се изготвят от Изпълнителя в два екземпляра, по един за всяка от страните, и следва да съдържат минимум следната информация:

**1.** номер на договора;

**2.** вид и брой доставени артикули;

**3.** дата и място на подписване на протокола;

**3.** име, фамилия и подпис на всяка от страните

**(4)** Упълномощени да подписват приемо-предавателните протоколи и оригиналните фактури от страна на възложителя са лицата, посочени в чл. 22.

**IX. САНКЦИИ**

**Чл. 13. (1)** При неизпълнение на някое от задълженията по договора, неизправната страна дължи на изправната неустойка в размер на 0,1 % на ден от общата стойност на договора по чл. 4, ал. 1, но не повече от 5 % от същата.

**(2)** Изпълнителят се съгласява да удовлетвори претенциите на Възложителя за плащане на неустойки, настъпили в резултата на негово неизпълнение, произтичащо от настоящият договор. Възложителят се задължава при възникване на претенция да уведоми писмено Изпълнителя. Уведомлението трябва да бъде мотивирано по основание и размер.

**(3)** В случаите по ал. 2 Възложителят извършва прихващане между двете насрещни вземания, които се погасяват до размера на по-малкото, като клаузата произвежда правно действие при условие, че между страните съществуват насрещни, еднородни, заместими и изискуеми вземания.

**Чл. 14.** В случай на констатирани три или повече случая на некачествено изпълнение, констатирано по реда на чл. 12, Възложителят има право да прекрати договора без предизвестие.

**Чл. 15.** Плащането на неустойки не лишава изправната страна по договора от правото й да търси обезщетение за претърпени вреди и пропуснати ползи над размера на неустойката.

**Чл. 16. ИЗПЪЛНИТЕЛЯТ** отговаря за действията на подизпълнителя като за свои.

**Х. ПРЕКРАТЯВАНЕ НА ДОГОВОРА**

**Чл. 17. (1)** Настоящият договор се прекратява:

1. с изтичане на срока, за който е сключен;
2. с достигане на общата стойност, за която е сключен;
3. по взаимно съгласие на страните, изразено в писмен вид, с което се уреждат и последиците от прекратяването;
4. при виновно неизпълнение на задължение по договора изправната страна отправя писмено предизвестие до неизправната, в което се дава подходящ срок за доброволно изпълнение, като след изтичане на срока договорът ще се счита развален;

**(2)** ВЪЗЛОЖИТЕЛЯТ може да развали договора без предизвестие, когато ИЗПЪЛНИТЕЛЯТ:

**1.** забави изпълнението на някое от задълженията си по договора с повече от 15 работни дни;

**2.** не изпълни точно, качествено и/или в срок някое от задълженията си по договора;

**3.** предложи цена за изпълнение на задълженията си, различна от уговорената с настоящия договор;

**4.** използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

**5.** бъде обявен в несъстоятелност или когато е в производство по несъстоятелност или ликвидация с окончателното му изпълнение;

**6.** в други, посочени в ЗОП и настоящия договор случаи.

**(3)** ВЪЗЛОЖИТЕЛЯТ може да развали договора едностранно с едномесечно писмено предизвестие, без дължими неустойки и обезщетения. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**XI. НЕПРЕОДОЛИМА СИЛА**

**Чл. 18. (1)** Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**(2)** В случай на форсмажор сроковете по договора спират да текат, като не може да се търси отговорност за неизпълнение или забава. Изпълнението на задълженията се възобновява след отпадане на събитията, довели до тяхното спиране.

**(3)** Страната, която е засегната от форсмажорното събитие, следва в разумен срок след установяване на събитието, да уведоми другата страна, както и да представи доказателства (съответните документи, издадени от компетентния орган) за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя известия за начина, по който форсмажорното събитие спира изпълнението на задълженията й, както и за степента на спиране.

**(4)** Страните не носят отговорност една спрямо друга по отношение на вреди, претърпени като последица от форсмажорно събитие. През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

**(5)** Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

**(6)** Страната, изпълнението на чието задължение е възпрепятствано от форсмажорно събитие, не може да се позовава на непреодолима сила, ако не е изпълнила задължението си за информиране на другата страна.

**ХII. КОРЕСПОНДЕНЦИЯ**

**Чл. 19.** **(1)** Съобщенията между страните, както и която и да е документация, изхождаща от страните и свързана с изпълнението на договора, задължително трябва да е на български език или съпроводена с официален превод на български език.

**(2)** Съобщения са всички писмени форми, които двете страни си разменят в хода на изпълнение на договора. В частност това са: писма, съобщения, покани, заявки, уведомления и други.

**(3)** Всички съобщения между страните, свързани с изпълнението на този договор са валидни, ако са направени в писмена форма - до физически адрес, по факс или електронна поща.

**(4)** При промяна на адрес съответната страна е длъжна да уведоми другата в двудневен срок от промяната, в противен случай всяко съобщение, изпратено на посочения в договора адрес се считат за редовно получени и при неизпълнение в срок на някое от задълженията си страната не може да се позовава на смяната на адрес или факс.

**XIII. ДОПЪЛНИТЕЛНИ РАПОРЕДБИ**

**Чл. 20.** Изменение на договора за възлагане на обществената поръчка се допуска по изключение при спазване условията и реда по [чл. 116](http://web6.ciela.net/Document?documentId=2136735703&dbId=0&iconId=1&structureId=0,85760,85773,85785&stateObject=%7B%22kind%22:%22treeStructure%22,%22url%22:%22%2FTree%2FJsonAllItemsTree%3FstructureId%3D85785%26dbId%3D0%26onlyInForce%3Dtrue%26onlyRepealed%3Dfalse%26structNav%3D4_x%22%7D) ЗОП.

**Чл. 21**. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред компетентния съд.

**Чл. 22.** Страните определят следните адреси и лица за контакт:

**ВЪЗЛОЖИТЕЛ:**

СУ „Св. Климент Охридски“, гр. София, 1504, бул. Цар Освободител 15

Лице за контакт:

|  |  |  |  |  |
| --- | --- | --- | --- | --- |
| № | Име | Длъжност | Телефон | Имейл |

**ИЗПЪЛНИТЕЛ:**

Лице за контакт:

|  |  |  |  |  |
| --- | --- | --- | --- | --- |
| № | Име | Длъжност | Телефон | Имейл |
| 1. |  |  |  |  |

**Чл. 23.** Неразделна част от настоящия договора са:

1. Техническите спецификации

2. Техническото и ценовото предложение на изпълнителя.

*Настоящият договор се съставя в четири еднообразни екземпляра, от които три за* ***ВЪЗЛОЖИТЕЛЯ*** *и един за* ***ИЗПЪЛНИТЕЛЯ***.

|  |  |
| --- | --- |
| **ВЪЗЛОЖИТЕЛ****СУ «Св. Климент Охридски»****РЕКТОР:****проф. дфн Анастас Герджиков****Главен счетоводител:****доц. д-р Адриан Маринчев** | **ИЗПЪЛНИТЕЛ:****.........................................****ДЛЪЖНОСТ****ПОДПИС:** .......................................и печат |